Michel Oksenberg

Michel Oksenberg (1938–2001) var en amerikansk sinolog som tidvis arbeidet akademisk, tidvis i den amerikanske statsforvaltningen. Han var nært knyttet til USAs prosess frem mot normalisering av forbindelsene med Folkerepublikken Kina under president Jimmy Carters regjering. 

På det akademiske område underviste Oksenberg ved University of Michigan i tyve år, og underviste også ved Stanford University, Columbia University og The East-West Center i Honolulu. Han har hatt stor innflytelse på amerikansk sinologi.

Mellom 1977 og 1980 var Oksenberg et ledende stabsmedlem på USAs nasjonale sikkerhetsråd, med særlig ansvar for Kina og Indokina. I 1978 begynte han på prosessen med normalisering av USAs relasjoner fil Folkerepublikken. Veien for en slik normalisering var fra amerikansk side blitt åpnet av  president Richard M. Nixon ved hans besøk i Beijing i 1972, men i 1978 anerkjente USA fortsatt regjeringen i Taiwan som Kinas rettmessige representant i diplomatiet. Oksenberg hjalp den amerikanske regjering til å endre på dette, samtidig som man fikk på plass en forsvarsavtale med Taiwan. 

 Referanser 

 Eksterne lenker 
 Michel Oksenbergs Stanford.nekrolog

Kategori:Sinologer fra USA
Kategori:Belgiske sinologer
Kategori:Embets- og tjenestemenn fra USA
Kategori:Personer fra byen Antwerpen